ऋणपत्र

कुल ऋण पूँजीलाई सर्वसाधारण सबैले खरिद गर्न सक्ने गरी स-साना एकाइहरूमा विभाजित गरिसकेपछिको एक अंश वा एकाइ नै ऋणपत्र () हो। कम्पनीले सार्वजनिक रूपमा सूचना प्रकाशन गरी कम्पनीको अचल जायजेथा धितो वा बन्धक राखी वा नराखी ऋण पुजी उठाउन सक्छ। ऋणपत्र भन्नाले कम्पनीले ऋणमा लगानी गर्ने पक्षलाई ऋणको रकम, ब्याज दर र भुक्तानी बिधी अचल जायजेथा धितो राखेको भए सो को अवस्था आदि शर्तहरू उल्लेख गरी अधिकारीक रूपमा गरिदिएको लिखत पत्र हो।

जोखिम
अन्य प्रकारका लगानीहरू जस्तै ऋणपत्रमा लगानी गर्दा पनि विभिन्न प्रकारका जोखिमहरू उत्पन्न हुन्छन्। 

वित्तीय वा साख जोखिम
ऋणपत्र निष्कासनकर्ताले पूर्वनिर्धारित शर्तहरूअनुसार सावाँ र ब्याज भुक्तानी गर्न नसक्ने अवस्थालाई वित्तीय वा साख जोखिम भनिन्छ। सरकारी ऋणपत्रहरूमा यस्तो जोखिम एकदम न्युन वा शून्य हुन्छ भने संस्थागत ऋणपत्रहरूमा यसप्रकारको जोखिम प्रबल रुपमा विद्यमान हुन्छ।

ब्याजदर जोखिम
बजारमा ब्याजदरमा परिवर्तन आर्मा ऋणपत्रको मूल्यमा पनि परिवर्तन आउँछ। ऋणपत्रमा लगानी गरिसकेपछि बजार ब्याजदर बढ्न गएमा ऋणपत्रको मूल्य घट्न गई लगानीकर्ताको प्रतिफलमा कमी आउँछ।

पुनःलगानी जोखिम
तरलता जोखिम
अपेक्षित मूल्यमा लगानीकेर्ताले ऋणपत्र बिक्री गर्न नसक्ने अवस्थालाई तरलता सम्बन्धी जोखिम भनिन्छ। ट्रेजरी बिल र मुद्रा बजारका उपकरणहरू छोटो समयमा नै अपेक्षित मूल्यमा बिक्री गर्न सकिने भएकोले यस्ता प्रतिभूतिहरूमा तरलता जोखिम शून्य वा न्युन हुन्छ तर दीर्घकालीन समयावधिका ऋणपत्रहरूमा तरलता सम्बन्धी जोखिम विद्य्मान हुन्छ।

फिर्तासम्बन्धी जोखिम
लगानीकर्ताले अपेक्षित प्रतिफल आर्जन गरिरहेका ऋणपत्रहरू पूर्वनिर्धारित समयावधिभन्दा पहिले नै निष्कासनकर्ताले फिर्ता गर्न सक्ने सम्भावनालाई फिर्तासम्बन्धी जोखिम भनिन्छ। ऋणपत्र निष्कासन गरेको समयको ब्याजदर भन्दा प्रचलित ब्याजदर कम भएकोअवस्थामा निष्ककर्ताले ऋणपत्र फिर्ता गर्न सक्दछ। यसरी ऋणपत्र फिर्ता गरिएमा लगानीकर्ताको प्रतिफलमा प्रतिकुल असर पर्न जान्छ।

क्रयशक्ति जोखिम

यो पनि हेर्नुहोस्
 प्रतिभूति
 सरकारी ऋण
 सरकारी ऋणपत्र

सन्दर्भ सामग्रीहरू

बाह्य कडीहरू

श्रेणी:अर्थ वाणिज्य
श्रेणी:वित्तीय बजार